Diari Oficial de la Generalitat Valenciana


Sumari del DOGV 164, del 25-05-1984 (1984/802923)

DECRET 45/1984, de 16 d'abril, del Consell de la Generalitat Valenciana, pel qual es crea l'Institut de Cooperativisme Agrari Valencià.
---------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/16/45/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   DISPOSICIONS GENERALS

Número del document
:   1984/802923


Data del document
:   16-04-1984

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

Decret 45/1984, de 16 d'abril, del Consell de la Generalitat Valenciana, pel qual es crea l'Institut de Cooperativisme Agrari Valencià.  
A la Comunitat Valenciana el cooperativisme agrari ha assolit notables graus de desenvolupament, tant pel nombre d'entitats com d'associats en aquestes. Més de 600 societats cooperatives així ho testimonien, amb gran incidència en els sectors vinícoles i hortofruitícoles.   
El cooperativisme, que inicià el camí com una fórmula d'autodefensa dels interessos dels petits i mitjans agricultors, s'ha vist obligat a plantejar-se metes més ambicioses per poder adquirir una estructura empresarial que li permeta d'incidir en els processos productius i comercials, amb prou garanties de rendabilitat, competició i vigència. Alhora, les característiques peculiars de la Societat Cooperativa necessita que l'activitat no s'esgote en els nous plantejaments mercantilismes, sinó que s'adrece a la consecució dels principis cooperatius, universalment adoptats per aquestes societats.   
En aquest sentit, les possibilitats que el moviment cooperatiu ofereix per abordar noves metes, perfeccionar les existents i, en conseqüència, aprofitar els recursos personals, tècnics i materials que el sector Agrari de la Comunitat Valenciana posseeix, aconsellen que la Generalitat Valenciana considere convenient impulsar el moviment cooperatiu agrari a través d'una entitat canalitzadora i activadora dels recursos esmentats.   
En atenció d'aquests motius, sense perjudici del que dispose la futura Llei Valenciana de Cooperatives, segons que disposa l'article 31.21 de l'Estatut d'Autonomia de la Comunitat Valenciana, aprovat per Llei Orgànica 5/ 1982, d?1 de juliol, a proposta de l'Honorable Sr. Conseller d'Agricultura, Pesca i Alimentació, i amb la deliberació prèvia del Consell, en la reunió del dia 16 d'abril de 1984,  
DECRETE:   
Article 1.r  
Es crea l'Institut de Cooperativisme Agrari Valencià, amb caràcter de Servei, sense personalitat jurídica i depenent a tots els efectes de la Conselleria d'Agricultura, Pesca i Alimentació de la Comunitat Valenciana.   
Article 2.n   
L'Institut de Cooperativisme Agrari Valencià serà regulat per la legislació vigent, per les disposicions contingudes en aquest Decret i pel Reglament de Règim Interior que el desenvolupe.   
Article 3.r   
Són missions de l'Institut de Cooperativisme Agrari Valencià, les següents:   
1. Promoure fórmules associatives agràries en els processos de producció, comercialització i crèdit agrari.   
Realitzar i estimular la investigació i els estudis econòmics i agraris d'interés per a les cooperatives agràries, difondre'n els resultats i la comunicació i difusió entre les societats cooperatives agràries.   
3. L'educació cooperativa d'interés agrari, tot instrumentant les mesures dirigides a la millor formació cooperativa dels agricultors i ramaders.   
4. Prestar col·laboració tècnica a les Societats Cooperatives i d'altres societats semblants, en els aspectes específics relacionats amb l'activitat.   
5. Fer d'òrgan difusor, canalitzador i consultor dels programes d'actuació de la Generalitat Valenciana, en matèria de política agrària, que afecten al moviment cooperatiu agrari de la Comunitat Valenciana.   
6. En general, totes les accions que tendesquen a impulsar i potenciar l'organització cooperativa agrària de la Comunitat Valenciana, d'acord amb les competències establertes en l'article 31.21 de l'Estatut d'Autonomia i d'altres disposicions que el desenvolupen.   
L'exercici d'aquestes funcions per part de l'Institut de Cooperativisme Agrari Valencià s'efectuarà sense perjudici de les competències en matèria de cooperatives de la Conselleria de Sanitat, Seguretat Social i Treball.   
Article 4.t  
Els òrgans de l'Institut de Cooperativisme Agrari Valencià són:   
1. El Consell General.   
2. El Consell Executiu.   
3. El Director Executiu.   
Article 5.é  
Correspodran al Consell General les funcions següents:   
1. Proposar al Consell de la Generalitat Valenciana, per a l'aprovació, el Reglament de Règim Interior.   
2. Aprovar anualment l'avanç d'avantprojecte d'estat, d'ingressos i despeses que afecten l'Institut de Cooperativisme Agrari Valencià i remetre'l a la Conselleria d'Agricultura, Pesca i Alimentació per a la integració en el pressupost d'aquesta.   
3. Conéixer i, si convé, aprovar el Pla d'Activitats.   
4. Aprovar la memòria anual d'activitats.   
5. Conéixer i informar sobre les propostes que, d'acord amb les missions de l'Institut de Cooperativisme Agrari Valencià, reba la Generalitat Valenciana.   
6. Dirigir als òrgans competents de la Generalitat totes les propostes que estime d'interés, en relació amb les funcions que té atribuïdes l'Institut de Cooperativisme Agrari Valencià.   
Article 6.é  
1. El Consell General de l'Institut de Cooperativisme Agrari Valencià està constituït pel President, el Vicepresident, el Secretari i els Vocals.   
2. La Presidència serà exercida per l'Honorable Sr. Conseller d'Agricultura, Pesca i Alimentació.   
3. La Vice-presidència serà exercida per l'Il·lm. Sr. Secretari General de la Conselleria d'Agricultura, Pesca i Alimentació. Assumirà la Presidència del Consell General de l'Institut de Cooperativisme Agrari Valencià per absència o delegació del President.   
4. En seran Vocals:   
a) Un representant, amb càrrec de Director General, de la Conselleria de Sanitat, Seguretat Social i Treball.   
b) Un representant, amb càrrec de Director General, de la Conselleria d'Economia i Hisenda.   
c) Cinc representants de les Organitzacions Professionals Agràries. Un per cada una de les Organitzacions Professionals, l'àmbit de les qual siga el de la Comunitat Valenciana i que estiguen presents en les Organitzacions Professionals Agràries de caràcter general i àmbit estatal representades en el Ministeri d'Agricultura, Pesca i Alimentació.   
d) Tres membres de les organitzacions representatives d'àmbit provincial de les cooperatives agràries.   
e) Tres representants de la Federació Espanyola d'Agrupacions de Productes Agraris amb seu en el territori de la Comunitat Valenciana.   
f) L'Excm. Sr. President de cada una de les Diputacions Provincials de la Comunitat Valenciana o Diputat en qui delegue.   
g) Tres persones nomenades pel President de l'Institut de Cooperativisme Agrari Valencià, en raó de llur vinculació, prestigi i experiència en Cooperació Agrària.   
h) El Director Executiu de l'Institut de Cooperativisme Agrari Valencià.   
5. El Secretari de l'Institut de Cooperativisme Agrari Valencià serà nomenat pel President de l'Institut de Cooperativisme Agrari Valencià, a proposta del Consell General, entre funcionaris que presten serveis en el propi Institut. Tindrà veu però no vot en les sessions que celebre el Consell.   
Article 7.é  
El règim de sessions i acords del Consell General de l'Institut de Cooperativisme Agrari Valencià serà determinat en el Reglament de Règim Interior. En tot cos haurà de celebrar un mínim de dues sessions ordinàries anuals i els acords hauran de ser presos per majoria absoluta, i seran vàlids quan a la sessió acudesquen, a més del President i/o Vice-president i Director, la meitat més un dels components del Consell.   
Article 8.é  
El Consell Executiu té les comeses següents:   
1. El seguiment i la resolució de les incidències que sorgesquen durant el desenvolupament del Pla d'activitats aprovat pel Consell General.   
2. Proposar la contractació de bens i serveis necessaris per al desenvolupament de l'Institut de Cooperativisme Agrari Valencià.   
3. Proposar la contractació del personal tècnic i auxiliar de l'Institut de Cooperativisme Agrari Valencià.   
4. L'aprovació de la Proposta de Pla d'Activitats, per tal de sotmetre-la al Conseller General.   
5. Proposar al Consell aquells acords i convenis de cooperació amb l'Estat i d'altres Comunitats Autònomes i Institucions Públiques, que es consideren necessaris per al compliment de les finalitats.   
Article 9.é  
1. El Consell Executiu està constituït pel President, el Vice-president, el Secretari i els Vocals.   
2. La Presidència serà exercida pel President del Consell General, qui podrà delegar en el Vice-president del Consell esmentat.   
3. Seran també Vocals de l'Executiu, entre els Vocals del Consell General:   
a) El representant de la Conselleria de Sanitat, Seguretat Social i Treball.   
b) El representant de la Conselleria d'Economia i Hisenda.  
c) Els representants de les tres Diputacions Provincials de la Comunitat Valenciana.   
d) Tres elegits pel propi Consell General.   
e) El Director Executiu.   
4. El Secretari del Consell Executiu serà el del Consell General. Tindrà veu, però no vot en les sessions que celebre el Consell Executiu.   
5. El Règim de sessions i funcionament del Consell Executiu serà determinat en el Reglament de Règim Interior, que haurà d'aprovar el Consell General. En tot cas, haurà de celebrar una sessió ordinària mensual i els acords s'hi prendran per majoria absoluta, i seran vàlids quan a la sessió assistesca, a més a més del President, la meitat més un dels components del Consell Executiu.   
Article 10  
El Director Executiu de l'Institut de Cooperativisme Agrari Valencià és nomenat pel President del Consell General, a proposta raonada del Consell General, i té les funcions següents:   
a) La formació de l'avanç de l'avantprojecte del Pressupost, balanç i redacció de la memòria anual.   
b) La coordinació i execució del Pla d'Activitats de l'Institut.   
c) La direcció del personal.   
d) L'execució de totes les instruccions que reba del Consell Executiu, en el marc de les competències atribuïdes a l'Institut de Cooperativisme Agrari Valencià per al millor compliment de les seues finalitats.   
Article 11  
El personal al servei de l'Institut de Cooperativisme Agrari Valencià serà personal de la Generalitat Valenciana, i en aquests efectes la Conselleria d'Agricultura, Pesca i Alimentació presentarà els projectes de plantilla per a l'aprovació d'aquesta, després de l'elaboració pels procediments reglamentaris.   
Article 12  
Quedaran afectats especialment als crèdits de despeses de l'Institut els ingressos següents:   
a) Crèdits a càrrec dels pressupostos propis de la Generalitat Valenciana.   
b) Ingressos per assistència tècnica , prestació de serveis i venda de publicacions.   
c) Subvencions, donatius i llegats d'organismes d'entitats públiques i privades.   
DISPOSIONS ADDIClONALS  
1. El Consell de la Generalitat Valenciana, a proposta del Consell General, aprovarà el Reglament de Règim Interior de l'Institut de Cooperativisme Agrari Valencià.   
2. La seu de l'Institut de Cooperativisme Agrari Valencià es determina a la ciutat de València.   
3. El Conseller d'Agricultura, Pesca i Alimentació, dins de l'àmbit de les competències, podrà delegar en el Consell Executiu aquelles facultats que considere necessàries per al millor compliment de les finalitats de l'Institut de Cooperativisme Agrari Valencià.   
4. Alhora, es faculta el Conseller d'Agricultura, Pesca i Alimentació per dictar les disposicions necessàries per al desenvolupament i l'execució d'aquest Decret.   
5. Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, 16 d'abril de 1984.   
El President de la Generalitat,  
JOAN LERMA I BLASCO  
El Conseller d'Agricultura. Pesca i Alimentació.  
LLUIS FONT DE MORA I MONTESINOS


Còpia Permalink ELI